Sakpas-Sake: Afleggings, pensioene en skikkings | Netwerk24
Sakpas-Sake: Afleggings, pensioene en skikkings
Deur Elvira Wood 03 Augustus 2018 06:37
’n Werker besig met voorbereidingswerk vir boorwerk in Implats se Rustenburg-myn.
Die platinummaatskappy Implats het aangekondig hy gaan duisende werkers uit diens moet stel.
Die departement van minerale bronne is glad nie gelukkig oor dié verwikkeling nie terwyl ander kenners weer sê dit is ’n teken van die tye.
1. Implats-afleggings gaan Rustenburg erg knou
As Impala Platinum (Implats) 13 400 mense aflê, gaan dit ’n “verwoestende” uitwerking op die ekonomie van Rustenburg, Noordwes, hê.
Dit is Nico Muller, uitvoerende hoof van Implats, se mening nadat hy Donderdag aangekondig het hy gaan vyf van die 11 skagte by sy Rustenburg-myn oor die volgende twee jaar toemaak om die maatskappy meer volhoubaar te maak.
Lees ook: Gwede Mantashe: Implats is ‘roekeloos, arrogant’
2. Solidariteit skik met Eskom vir 7,5%-verhoging
Terwyl die vakbonde NUM en Numsa nog vasskop, het Solidariteit, wat sowat 7 000 werknemers by Eskom verteenwoordig, Donderdag gesê hy aanvaar Eskom se jongste loonaanbod van 7,5% vir vanjaar, 7% vir die daaropvolgende twee jaar, en ’n verhoging in behuisingstoelae teen die inflasiekoers.
3. Vrae oor ‘kaping’ van Transnet-oues se pensioen
Regiments Capital, ’n maatskappy verwant aan die omstrede Gupta-familie wat by staatskaping betrek is, was in ’n stadium as beleggingsadviseur by die Transnet-tweedevastevoordeelfonds aangestel.
In dié hoedanigheid het Regiments transaksiegeld van R228 miljoen betaal aan Trillian Capital Partners – ook ’n Gupta-verwante maatskappy.
Dit blyk uit skriftelike antwoorde van Pravin Gordhan, minister van openbare ondernemings, op parlementêre vrae van die VF Plus-parlementslid adv. Anton Alberts.
4. Sonn skyn nie meer by Star nie
Heather Sonn, wat in Desember by Christo Wiese oorgeneem het as voorsitter van Steinhoff International, het uit die direksie van Steinhoff se plaaslike filiaal bedank.
Sonn wil haar toespits op die uitdagings by Steinhoff
International, het Steinhoff Africa Retail (Star) vroeër die week in ’n Sens-verklaring gesê.
5. Nou kan jy ook in SA met jou Fitbit, Garmin betaal
FNB-kliënte met sekere Fitbit- of Garmin-fiksheidshorlosies sal voortaan met dié toestelle kan betaal.
Dié aankondiging Donderdagoggend kom net ’n paar dae nadat Absa aangekondig het sy kliënte sal die eerste in Suid-Afrika word wat met Samsung Pay kan betaal.
Nedbank het ook sy Money-app bygewerk om alle QRgedrewe betalingsmetodes, soos SnapScan en Zapper, op een plek te kan doen.
Standard Bank publiseer sy aankoopbestuurdersindeks (PMI).
Die volgende maatskappye maak resultate bekend:
Resilient REIT (boekjaar)
Meer oor: Steinhoff | Solidariteit | Implats | Transnet | Garmin | Star | Fitbit | Staking | Banke